《禽言如日哥哥》
宋代·姜夔

君不见苕溪西南石鼓山，鸟如鸜鹆啼其间。
土人相传是阿弟，千呼万唤云复还。
身为独雁失俦侣，所愧鹡鴒图急难。
绕林哀哀诉明月，夜阑月落声渐咽。
天地阔远兄不闻，苍岩下泪山竹裂。
岂无鸦舅与鹁姑，人各有心非友于，
陟冈四顾空欷嘘。君不见江南望夫谁家子，
登山化石不得语。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。